Ericu950/Stoicheia-meter-silver huggingface dataset:
οὐδὲν δὲ τούτων οἷόν τ ἐστὶ γενέσθαι πρότερον , πρὶν ἂν πεισθῆτε τὴν μὲν ἡσυχίαν ὠφελιμωτέραν καὶ κερδαλεωτέραν εἶναι τῆς πολυπραγμοσύνης , τὴν δὲ δικαιοσύνην τῆς ἀδικίας , τὴν δὲ τῶν ἰδίων ἐπιμέλειαν τῆς τῶν ἀλλοτρίων ἐπιθυμίας 0 1 2 .
περὶ ὧν οὐδεὶς πώποτε τῶν ῥητόρων εἰπεῖν ἐν ὑμῖν ἐτόλμησεν ·
ἐγὼ δὲ περὶ αὐτῶν τούτων τοὺς πλείστους τῶν λόγων μέλλω ποιεῖσθαι πρὸς ὑμᾶς ·
ὁρῶ γὰρ τὴν εὐδαιμονίαν ἐν τούτοις ἐνοῦσαν , ἀλλ οὐκ ἐν οἷς νῦν τυγχάνομεν πράττοντες .
ἀνάγκη δὲ τὸν ἔξω τῶν εἰθισμένων ἐπιχειροῦντα δημηγορεῖν καὶ τὰς ὑμετέρας γνώμας μεταστῆσαι βουλόμενον πολλῶν πραγμάτων ἅψασθαι καὶ διὰ μακροτέρων τοὺς λόγους ποιήσασθαι , καὶ τὰ μὲν ἀναμνῆσαι , τῶν δὲ κατηγορῆσαι , τὰ δ ἐπαινέσαι , περὶ δὲ τῶν συμβουλεῦσαι 0 ·
μόλις γὰρ ἄν τις ὑμᾶς ἐξ ἁπάντων τούτων ἐπὶ τὸ βέλτιον φρονῆσαι δυνηθείη προαγαγεῖν .
ἔχει γὰρ οὕτως .
ἐμοὶ δοκοῦσιν ἅπαντες μὲν ἐπιθυμεῖν τοῦ συμφέροντος καὶ τοῦ πλέον ἔχειν τῶν ἄλλων , οὑκ εἰδέναι δὲ τὰς πράξεις τὰς ἐπὶ ταῦτα φερούσας , ἀλλὰ ταῖς δόξαις διαφέρεν ἀλλήλων ·
οἱ μὲν γὰρ ἔχειν ἐπιεικεῖς καὶ στοχάζεσθαι τοῦ δέοντος δυναμένας , οἱ δ ὡς οἷόν τε πλεῖστον τοῦ συμφέροντος διαμαρτανούσας 0 1 .
ὅπερ καὶ τῇ πόλει συμβέβηκεν .
ἡμεῖς γὰρ οἰόμεθα μέν , ἢν τὴν θάλατταν πλέωμεν πολλαῖς τριήρεσι καὶ βιαζώμεθα τὰς πόλεις συντάξεις διδόναι καὶ δεόντων ·
πλεῖστον διεψεύσμεθα τῆς ἀληθείας .
ὦ μὲν γὰρ ἠλπίζομεν , οὐδὲν ἀποβέβηκεν , ἔχθραι δ ἡμῖν ἐξ αὐτῶν καὶ πόλεμοι καὶ δαπάναι μεγάλαι γεγόνασιν , εἰκότως ·
καὶ γὰρ τὸ πρότερον ἐκ μὲν τῆς τοιαύτης πολυπραγμοσύνης εἰς τοὺς ἐσχάτους κινδύνους κατέστημεν , ἐκ δὲ τοῦ δικαίαν τὴν πόλιν παρέχειν καὶ βοηθεῖν τοῖς ἀδικουμένοις καὶ μὴ τῶν ἀλλοτρίων ἐπιθυμεῖν παρ ἑκόντων τῶν Ἑλλήνων τὴν ἡγεμονίαν ἐλάβομεν ·
ὧν νῦν ἀλογίστως καὶ λίαν εἰκῇ πολὺν ἤδη χρόνον καταφρονοῦμεν .
εἰς τοῦτο γάρ τινες ἀνοίας ἐληλύθασιν , ὥσθ ὑπειλήφασι τὴν ἀδικίαν ἐπονείδιστον μὲν εἶναι , κερδαλέαν δὲ καὶ πρὸς τὸν βίον τὸν καθ ἡμέραν συμφέρουσαν , τὴν δὲ δικαιοσύνην εὐδόκιμον μέν , ἀλυσιτελῆ δὲ καὶ μᾶλλον δυναμένην τοὺς ἄλλους ὠφελεῖν ἢ τοὺς ἔχοντας αὐτήν , κακῶς εἰδότες ὡς οὔ τε πρὸς χρηματισμὸν οὔ τε πρὸς δόξαν οὔ τε πρὸς ἃ δεῖ πράττειν οὔ θ ὅλως πρὸς εὐδαιμονίαν οὐδὲν ἂν συμβάλοιτο τηλικαύτην δύναμιν ὅσην περ ἀρετὴ καὶ τὰ μέρη ταύτης 0 1 2 .
τοῖς γὰρ ἀγαθοῖς οἷς ἔχομεν ἐν τῇ ψυχῇ , τούτοις κτώμεθα καὶ τὰς ἄλλας ὠφελείας , ὧν δεόμενοι τυγχάνομεν ·
ὥσθ οἱ τῆς αὑτῶν διανοίας ἀμελοῦντες λελήθασι σφᾶς αὐτοὺς ἅμα τοῦ τε φρονεῖν ἄμεινον καὶ τοῦ πράττειν βέλτιον τῶν ἄλλων ὀλιγωροῦντες .
θαυμάζω δ εἴ τις οἴεται τοὺς τὴν εὐσέβειαν καὶ τὴν δικαιοσύνην ἀσκοῦντας καρτερεῖν καὶ μένειν ἐν τούτοις ἐλπίζοντας ἔλαττον ἕξειν τῶν πονηρῶν , ἀλλ οὐχ ἡγουμένους καὶ παρὰ θεοῖς καὶ παρ ἀνθρώποις πλέον οἴσεσθαι τῶν ἄλλων .
ἐγὼ μὲν γὰρ πέπεισμαι τούτους μόνους ὧν δεῖ πλεονεκτεῖν , τοὺς δ ἄλλους ὧν οὐ βέλτιόν ἐστιν 0 .
ὁρῶ γὰρ τοὺς μὲν τὴν ἀδικίαν προτιμῶντας καὶ τὸ λαβεῖν τι τῶν ἀλλοτρίων μέγιστον ἀγαθὸν νομίζοντας ὅμοια πάσχοντας τοῖς δελεαζομένοις τῶν ζώων , καὶ κατ ἀρχὰς μὲν ἀπολαύοντας ὧν ἂν λάβωσιν , ὀλίγῳ δ ὕστερον ἐν τοῖς μεγίστοις κακοῖς ὄντας , τοὺς δὲ μετ εὐσεβείας καὶ δικαιοσύνης ζῶντας ἔν τε τοῖς παροῦσι χρόνοις ἀσφαλῶς διάγοντας καὶ περὶ τοῦ σύμπαντος αἰῶνος ἡδίους τὰς ἐλπίδας ἔχοντας .
καὶ ταῦτ εἰ μὴ κατὰ πάντων οὕτως εἴθισται συμβαίνειν , ἀλλὰ τό γ ὡς ἐπὶ τὸ πολὺ τοῦτον γίγνεται τὸν τρόπον 0 .
χρὴ δὲ τοὺς εὖ φρονοῦντας , ἐπειδὴ τὸ μέλλον ἀεὶ συνοίσειν οὐ καθορῶμεν , τὸ πολλάκις ὠφελοῦς , τοῦτο φαίνεσθαι προαιρουμένους .
πάντων δ ἀλογώτατον πεπόνθασιν ὅσοι κάλλιον μὲν ἐπιτήδευμα νομίζουσιν εἶναι καὶ θεοφιλέστερον τὴν δικαιοσύνην τῆς ἀδικίας , χεῖρον δ οἴονται βιώσεσθαι τοὺς ταύτῃ χρωμένους τῶν τὴν πονηρίαν προῃρημένων .
ἠβουλόμην δ ἄν , ὥσπερ πρόχειρόν ἐστιν ἐπαινέσαι τὴν ἀρετήν , οὕτω ῥᾴδιον εἶναι πεῖσαι τοὺς ἀκούοντας ἀσκεῖν αὐτήν ·
νῦν δὲ δέδοικα μὴ μάτην τὰ τοιαῦτα λέγω .
διεφθάρμεθα γὰρ πολὺν ἤδη χρόνον ὑπ ἀνθρώπων οὐδὲν ἀλλ ἢ φενακίζειν δυναμένων , οἳ τοσοῦτον τοῦ πλήθους καταπεφρονήκασιν ὥσθ , ὁπόταν βουληθῶσι πόλεμον πρός τινας ἐξενεγκεῖν , αὐτοὶ χρήματα λαμβάνοντες λέγειν τολμῶσιν ὡς χρὴ τοὺς προγόνους μιμεῖσθαι , καὶ μὴ περιορᾶν ἡμᾶς αὐτοὺς καταγελωμένους μη δὲ τὴν θάλατταν πλέοντας τοὺς μὴ τὰς συντάξεις ἐθέλοντας ἡμῖν ὑποτελεῖν .
ἡδέως ἂν οὖν αὐτῶν πυθοίμην , τίσιν ἡμᾶς τῶν προγεγενημένων κελεύουσιν ὁμοίους γίγνεσθαι , πότερον τοῖς περὶ τὰ Περσικὰ γενομένοις , ἢ τοῖς πρὸ τοῦ πολέμου τοῦ Δεκελεικοῦ τὴν πόλιν διοικήσασιν ;
εἰ μὲν γὰρ τούτοις , οὐδὲν ἀλλ ἢ συμβουλεύουσιν ἡμῖν πάλιν περὶ ἀνδραποδισμοῦ κινδυνεύειν 0 ·
εἰ δὲ τοῖς ἐν Μαραθῶνι τοὺς βαρβάρους νικήσασι καὶ τοῖς πρὸ τούτων γενομένοις , πῶς οὐ πάντων ἀναισχυντότατοι τυγχάνουσιν ὄντες , εἰ τοὺς τότε πολιτευομένους ἐπαινοῦντες τ ἀναντία πράττειν ἐκείνοις πείθουσιν ἡμᾶς , καὶ τοιαῦτ ἐξαμαρτάνειν περὶ ὧν ἀπορῶ τί ποιήσω , πότερα χρήσωμαι ταῖς ἀληθείαις ὥσπερ περὶ τῶν ἄλλων , ἢ κατασιωπήσω , δείσας τὴν πρὸς ὑμᾶς ἀπέχθειαν 0 ;
δοκεῖ μὲν γάρ μοι βέλτιον εἶναι διαλεχθῆναι περὶ αὐτῶν , ὁρῶ δ ὑμᾶς χαλεπώτερον διατιθεμένους πρὸς τοὺς ἐπιτιμῶντας ἢ πρὸς αἰτίους τῶν κακῶν γεγενημένους 0 .
οὐ μὴν ἀλλ αἰσχυνθείην ἄν , εἰ φανείην μᾶλλον φροντίζων τῆς ἐμαυτοῦ δόξης ἢ τῆς κοινῆς σωτηρίας 0 .
ἐμὸν μὲν οὖν ἔργον ἐστί , καὶ τῶν ἄλλων τῶν κηδομένων τῆς πόλεως , προαιρεῖσθαι τῶν λόγων μὴ τοὺς ἡδίστους ἀλλὰ τοὺς ὠφελιμωτάτους ·
ὑμᾶς δὲ χρὴ πρῶτον μὲν τοῦτο γιγνώσκειν , ὅτι τῶν μὲν περὶ τὸ σῶμα νοσημάτων πολλαὶ θεραπεῖαι καὶ παντοδαπαὶ τοῖς ἰατροῖς εὕρηνται , ταῖς δὲ ψυχαῖς ταῖς ἀγνοούσαις καὶ γεμούσαις πονηρῶν ἐπιθυμιῶν οὐδέν ἐστιν ἄλλο φάρμακον πλὴν λόγος ὁ τολμῶν τοῖς ἁμαρτανομένοις ἐπιπλήττειν , ἔπειθ ὅτι καταγέλαστόν ἐστι τὰς μὲν καύσεις καὶ τὰς τομὰς τῶν ἰατρῶν ὑπομένειν , ἵνα πλειόνων ἀλγηδόνων ἀπαλλαγῶμεν , τοὺς δὲ λόγους ἀποδοκιμάζειν πρὶν εἰδέναι σαφῶς εἰ τοιαύτην ἔχουσι τὴν δύναμιν ὥστ ὠφελῆσαι τοὺς ἀκούοντας .
τούτου δ ἕνεκα ταῦτα προεῖπον , ὅτι περὶ τῶν λοιπῶν οὐδὲν ὑποστειλάμενος ἀλλὰ παντάπασιν ἀνειμένως μέλλω τοὺς λόγους ποιεῖσθαι πρὸς ὑμᾶς .
τίς γὰρ ἄλλοθεν ἐπελθὼν καὶ μήπω συνδιεφθαρμένος ἡμῖν , ἀλλ ἐξαίφνης ἐπιστὰς τοῖς γιγνομένοις , οὐκ ἂν μαίνεσθαι καὶ παραφρονεῖν ἡμᾶς νομίσειεν , οἳ φιλοτιμούμεθα μὲν ἐπὶ τοῖς τῶν προγόνων ἔργοις καὶ τὴν πόλιν ἐκ τῶν τότε πραχθέντων ἐγκωμιάζειν ἀξιοῦμεν , οὐδὲν δὲ τῶν αὐτῶν ἐκείνοις πράττομεν , ἀλλὰ πᾶν τ οὐναντίον ;
οἱ μὲν γὰρ ὑπὲρ τῶν Ἑλλήνων τοῖς βαρβάροις πολεμοῦντες διετέλεσαν , ἡμεῖς δὲ τοὺς ἐκ τῆς Ἀσίας τὸν βίον ποριζομένους ἐκεῖθεν ἀναστήσαντες ἐπὶ τοὺς Ἕλληνας ἠγάγομεν ·
κ ἀκεῖνοι μὲν ἐλευθεροῦντες τὰς πόλεις τὰς Ἑλληνίδας καὶ βοηθοῦντες αὐταῖς τῆς ἡγεμονίας ἠξιώθησαν , ἡμεῖς δὲ καταδουλούμενοι καὶ τ ἀναντία τοῖς τότε πράττοντες ἀγανακτοῦμεν , εἰ μὴ τὴν αὐτὴν τιμὴν ἐκείνοις ἕξομεν , οἳ τοσοῦτον ἀπολελείμμεθα καὶ τοῖς ἔργοις καὶ ταῖς διανοίαις τῶν κατ ἐκεῖνον τὸν χρόνον γενομένων , ὅσον οἱ μὲν ὑπὲρ τῆς τῶν Ἑλλήνων σωτηρίας τήν τε πατρίδα τὴν αὑτῶν ἐκλιπεῖν ἐτόλμησαν , καὶ μαχόμενοι καὶ ναυμαχοῦντες τοὺς βαρβάρους ἐνίκησαν , ἡμεῖς δ οὐ δ ὑπὲρ τῆς ἡμετέρας αὐτῶν πλεονεξίας κινδυνεύειν ἀξιοῦμεν , ἀλλ ἄρχειν μὲν ἁπάντων ζητοῦμεν , στρατεύεσθαι δ οὐκ ἐθέλομεν , καὶ πόλεμον μὲν μικροῦ δεῖν πρὸς ἅπαντας ἀνθρώπους ἀναιρούμεθα , πρὸς δὲ τοῦτον οὐχ ἡμᾶς αὐτοὺς ἀσκοῦμεν , ἀλλ ἀνθρώπους τοὺς μὲν ἀπόλιδας τοὺς δ αὐτομόλους τοὺς δ ἐκ τῶν ἄλλων κακουργιῶν συνερρυηκότας , οἷς ὁπόταν τις διδῷ πλείω μισθόν , μετ ἐκείνων ἐφ ἡμᾶς ἀκολουθήσουσιν .
ἀλλ ὅμως οὕτως αὐτοὺς ἀγαπῶμεν ὥσθ ὑπὲρ μὲν τῶν παίδων τῶν ἡμετέρων , εἰ περί τινας ἐξαμάρτοιεν , οὐκ ἂν ἐθελήσαιμεν δίκας ὑποσχεῖν , ὑπὲρ δὲ τῆς ἐκείνων ἁρπαγῆς καὶ βίας καὶ παρανομίας μελλόντων τῶν ἐγκλημάτων ἐφ ἡμᾶς ἥξειν οὐχ ὅπως ἀγανακτοῦμεν , ἀλλὰ καὶ χαίρομεν ὅταν ἀκούσωμεν αὐτοὺς τοιοῦτόν τι διαπεπραγμένους .
εἰς τοῦτο δὲ μωρίας ἐληλύθαμεν , ὥστ αὐτοὶ μὲν ἐνδεεῖς τῶν καθ ἡμέραν ἐσμέν , ξενοτροφεῖν δ ἐπικεχειρήκαμεν , καὶ τοὺς συμμάχους τοὺς ἡμετέρους αὐτῶν ἰδίους λυμαινόμεθα καὶ δασμολογοῦμεν , ἵνα τοῖς ἁπάντων ἀνθρώπων κοινοῖς ἐχθροῖς τὸν μισθὸν ἐκπορίζωμεν .
τοσούτῳ δὲ χείρους ἐσμὲν τῶν προγόνων , οὐ μόνον τῶν εὐδοκιμησάντων ἀλλὰ καὶ τῶν μισηθέντων , ὅσον ἐκεῖνοι μὲν εἰ πολεμεῖν πρός τινας ψηφίσαιντο , μεστῆς οὔσης ἀργυρίου καὶ χρυσίου τῆς ἀκροπόλεως ὅμως ὑπὲρ τῶν δοξάντων τοῖς αὑτῶν σώμασιν ὤοντο δεῖν κινδυνεύειν , ἡμεῖς δ εἰς τοσαύτην ἀπορίαν ἐληλυθότες καὶ τοσοῦτοι τὸ πλῆθος ὄντες ὥσπερ βασιλεὺς ὁ μέγας μισθωτοῖς χρώμεθα τοῖς στρατοπέδοις 0 .
καὶ τότε μὲν εἰ τριήρεις πληροῖεν , τοὺς μὲν ξένους καὶ τοὺς δούλους ναύτας εἰσεβίβαζον , τοὺς δὲ πολίτας μεθ ὅπλων ἐξέπεμπον ·
νῦν δὲ τοῖς μὲν ξένοις ὁπλίταις χρώμεθα , τοὺς δὲ πολίτας ἐλαύνειν ἀναγκάζομεν , ὥσθ ὁπόταν ἀποβαίνωσιν εἰς τὴν τῶν πολεμίων , οἱ μὲν ἄρχειν τῶν Ἑλλήνων ἀξιοῦντες ὑπηρέσιον ἔχοντες ἐκβαίνουσιν , οἱ δὲ τοιοῦτοι τὰς φύσεις ὄντες οἵους ὀλίγῳ πρότερον διῆλθον , μεθ ὅπλων κινδυνεύουσιν .
ἀλλὰ γὰρ τὰ κατὰ τὴν πόλιν ἄν τις ἰδὼν καλῶς διοικούμενα περὶ τῶν ἄλλων θαρρήσειεν , ἀλλ οὐκ ἂν ἐπ αὐτοῖς τούτοις μάλιστ ἀγανακτήσειεν ;
οἵτινες αὐτόχθονες μὲν εἶναί φαμεν καὶ τὴν πόλιν ταύτην προτέραν οἰκισθῆναι τῶν ἄλλων , προσῆκον δ ἡμᾶς ἅπασιν εἶναι παράδειγμα τοῦ καλῶς καὶ τεταγμένως πολιτεύεσθαι , χεῖρον καὶ ταραχωδέστερον τὴν ἡμετέραν αὐτῶν διοικοῦμεν τῶν ἄρτι τὰς πόλεις οἰκιζόντων , καὶ σεμνυνόμεθα μὲν καὶ μέγα φρονοῦμεν ἐπὶ τῷ βέλτιον γεγονέναι τῶν ἄλλων , ῥᾴδιον δὲ μεταδίδομεν τοῖς βουλομένοις ταύτης τῆς εὐγενείας ἢ Τριβαλλοὶ καὶ Λευκανοὶ τῆς δυσγενείας 0 ·
πλείστους δὲ τιθέμενοι νόμους οὕτως ὀλίγον αὐτῶν φροντίζομεν , ἓν γὰρ ἀκούσαντες γνώσεσθε καὶ περὶ τῶν ἄλλων , ὥστε θανάτου τῆς ζημίας ἐπικειμένης , ἤν τις ἁλῷ δεκάζων , τοὺς τοῦτο φανερώτατα ποιοῦντας στρατηγοὺς χειροτονοῦμεν , καὶ τὸν πλείστους διαφθεῖραι τῶν πολιτῶν δυνηθέντα , τοῦτον ἐπὶ τὰ μέγιστα τῶν πραγμάτων καθίσταμεν ·
σπουδάζοντες δὲ περὶ τὴν πολιτείαν οὐκ ἧττον ἢ περὶ τὴν σωτηρίαν ὅλης τῆς πόλεως , καὶ τὴν δημοκρατίαν εἰδότες ἐν μὲν ταῖς ἡσυχίαις καὶ ταῖς ἀσφαλείαις αὐξανομένην καὶ διαμένουσαν , ἐν δὲ τοῖς πολέμοις δὶς ἤδη καταλυθεῖσαν , πρὸς μὲν τοὺς τῆς εἰρήνης ἐπιθυμοῦντας ὡς πρὸς ὀλιγαρχικοὺς ὄντας δυσκόλως ἔχομεν , τοὺς δὲ τὸν πόλεμον ποιοῦντας ὡς τῆς δημοκρατίας κηδομένους εὔνους εἶναι νομίζομεν 0 1 ·
ἐμπειρότατοι δὲ λόγων καὶ πραγμάτων ὄντες οὕτως ἀλογίστως ἔχομεν , ὥστε περὶ τῶν αὐτῶν τῆς αὐτῆς ἡμέρας οὐ τ αὐτὰ γιγνώσκομεν , ἀλλ ὧν μὲν πρὶν εἰς τὴν ἐκκλησίαν ἀναβῆναι κατηγοροῦμεν , ταῦτα συνελθόντες χειροτονοῦμεν , οὐ πολὺν δὲ χρόνον διαλιπόντες τοῖς ἐνθάδε ψηφισθεῖσιν , ἐπειδὰν ἀπίωμεν , πάλιν ἐπιτιμῶμεν ·
προσποιούμενοι δὲ σοφώτατοι τῶν Ἑλλήνων εἶναι τοιούτοις χρώμεθα συμβούλοις , ὧν οὐκ ἔστιν ὅστις οὐκ ἂν καταφρονήσειεν , καὶ τοὺς αὐτοὺς τούτους κυρίους ἁπάντων τῶν κοινῶν καθίσταμεν , οἷς οὐδεὶς ἂν οὐδὲν τῶν ἰδίων ἐπιτρέψειεν .
ὃ δὲ πάντων σχετλιώτατον 0 ·
οὓς γὰρ ὁμολογήσαιμεν ἂν πονηροτάτους εἶναι τῶν πολιτῶν , τούτους πιστοτάτους φύλακας ἡγούμεθα τῆς πολιτείας εἶναι ·
καὶ τοὺς μὲν μετοίκους τοιούτους εἶναι νομίζομεν , οἵους περ ἂν τοὺς προστάτας νέμωσιν , αὐτοὶ δ οὐκ οἰόμεθα τὴν αὐτὴν λήψεσθαι δόξαν τοῖς προεστῶσιν ἡμῶν .
τοσοῦτον δὲ διαφέρομεν τῶν προγόνων , ὅσον ἐκεῖνοι μὲν τοὺς αὐτοὺς προστάτας τε τῆς πόλεως ἐποιοῦντο καὶ στρατηγοὺς ᾑροῦντο , νομίζοντες τὸν ἐπὶ τοῦ βήματος τὰ βέλτιστα συμβουλεῦσαι δυνάμενον , τὸν αὐτὸν τοῦτον ἄριστ ἂν βουλεύσασθαι καὶ καθ αὑτὸν γενόμενον , ἡμεῖς δὲ τ οὐναντίον τούτων ποιοῦμεν ·
οἷς μὲν γὰρ περὶ τῶν μεγίστων συμβούλοις χρώμεθα , τούτους μὲν οὐκ ἀξιοῦμεν στρατηγοὺς χειροτονεῖν ὡς νοῦν οὐκ ἔχοντας , οἷς δ οὐδεὶς ἂν οὔ τε περὶ τῶν ἰδίων οὔ τε περὶ τῶν κοινῶν συμβουλεύσαιτο , τούτους δ αὐτοκράτορας ἐκπέμπομεν ὡς ἐκεῖ σοφωτέρους ἐσομένους καὶ ῥᾷον βουλευσομένους περὶ τῶν Ἑλληνικῶν πραγμάτων ἢ περὶ τῶν ἐνθάδε προτιθεμένων 0 .
λέγω δὲ ταῦτ οὐ κατὰ πάντων , ἀλλὰ κατὰ τῶν ἐνόχων τοῖς λεγομένοις ὄντων .
ἐπιλίποι δ ἄν με τὸ λοιπὸν μέρος τῆς ἡμέρας , εἰ πάσας τὰς πλημμελείας τὰς ἐν τοῖς πράγμασιν ἐγγεγενημένας ἐξετάζειν ἐπιχειροίην .
τάχ οὖν ἄν τις τῶν σφόδρα τοῖς λεγομένοις ἐνόχων ὄντων ἀγανακτήσας ἐρωτήσειε “ πῶς , εἴπερ οὕτω κακῶς βουλευόμεθα , σωζόμεθα καὶ δύναμιν οὐδεμιᾶς πόλεως ἐλάττω κεκτημένοι τυγχάνομεν ; ”
ἐγὼ δὲ πρὸς ταῦτ ἀποκριναίμην ἂν ὅτι τοὺς ἀντιπάλους ἔχομεν οὐδὲν βέλτιον ἡμῶν φρονοῦντας .
εἰ γὰρ μετὰ τὴν μάχην , ἣν ἐνίκησαν Θηβαῖοι Λακεδαιμονίους , ἐκεῖνοι μὲν ἐλευθερώσαντες τὴν Πελοπόννησον καὶ τοὺς ἄλλους Ἕλληνας αὐτονόμους ποιήσαντες ἡσυχίαν εἶχον , ἡμεῖς δὲ τοιαῦτ ἐξημαρτάνομεν , οὔ τ ἂν οὗτος ἔσχε ταύτην ποιήσασθαι τὴν ἐρώτησιν , ἡμεῖς τ ἂν ἔγνωμεν ὅσῳ κρεῖττόν ἐστι τὸ σωφρονεῖν τοῦ πολυπραγμονεῖν .
νῦν δ ἐνταῦθα τὰ πράγματα περιέστηκεν , ὥστε Θηβαῖοι μὲν ἡμᾶς σώζουσιν , ἡμεῖς δὲ Θηβαίους , καὶ συμμάχους ἐκεῖνοι μὲν ἡμῖν ποιοῦσιν , ἡμεῖς δ ἐκείνοις 0 1 .
ὥστ εἰ νοῦν ἔχοιμεν , ἀλλήλοις ἂν εἰς τὰς ἐκκλησίας ἀργύριον παρέχοιμεν ·
ὁπότεροι γὰρ ἂν πλεονάκις συλλεγῶσιν , οὗτοι τοὺς ἐναντίους ἄμεινον πράττειν ποιοῦσιν .
χρὴ δὲ τοὺς καὶ μικρὰ λογίζεσθαι δυναμένους οὐκ ἐν τοῖς τῶν ἐχθρῶν ἁμαρτήμασι τὰς ἐλπίδας ἔχειν τῆς σωτηρίας , ἀλλ ἐν τοῖς αὑτῶν πράγμασι καὶ ταῖς αὑτῶν διανοίαις ·
τὸ μὲν γὰρ διὰ τὴν ἐκείνων ἀμαθίαν συμβαῖνον ἡμῖν ἀγαθὸν τυχὸν ἂν παύσαιτο καὶ λάβοι μεταβολήν , τὸ δὲ δι ἡμᾶς αὐτοὺς γιγνόμενον βεβαιοτέρως ἂν ἔχοι καὶ μᾶλλον παραμείνειεν ἡμῖν .
πρὸς μὲν οὖν τοὺς εἰκῇ τὰς ἐπιλήψεις ποιουμένους οὐ χαλεπὸν ἀντειπεῖν 0 ·
εἰ δὲ δή τίς μοι παραστὰς τῶν ἐπιεικέστερον διακειμένων ἀληθῆ μὲν λέγειν με προσομολογήσειε καὶ προσηκόντως ἐπιτιμᾶν τοῖς γιγνομένοις , δίκαιον δ εἶναι φαίη τοὺς ἐπ εὐνοίᾳ νουθετοῦντας μὴ μόνον κατηγορεῖν τῶν πεπραγμένων , ἀλλὰ καὶ συμβουλεύειν τίνων ἀπεχόμενοι καὶ ποίων ὀρεγόμενοι παυσαίμεθ ἂν ταύτην ἔχοντες τὴν γνώμην καὶ τοιαῦτ ἐξαμαρτάνοντες , οὗτος ὁ λόγος ἀπορεῖν ἄν με ποιήσειεν ἀποκρίσεως , οὐκ ἀληθοῦς καὶ συμφερούσης , ἀλλ ἀρεσκούσης ὑμῖν .
οὐ μὴν ἀλλ ἐπειδή περ ἀποκεκαλυμμένως ὥρμημαι λέγειν , οὐκ ἀποκνητέον ἀποφήνασθαι καὶ περὶ τούτων .
ἃ μὲν οὖν ὑπάρχειν δεῖ τοῖς μέλλουσιν εὐδαιμονήσειν , τὴν εὐσέβειαν καὶ τὴν σωφροσύνην καὶ τὴν δικαιοσύνην καὶ τὴν ἄλλην ἀρετὴν ὀλίγῳ πρότερον εἰρήκαμεν ·
ὡς δ ἂν τάχιστα πρὸς τὸ τοιοῦτοι γενέσθαι παιδευθεῖμεν , ἀληθὲς μέν ἐστι τὸ ῥηθησόμενον , ἴσως δ ἂν ἀκούσασιν ὑμῖν δεινὸν εἶναι δόξειε καὶ παρὰ πολὺ τῆς τῶν ἄλλων ἐξηλλαγμένον διανοίας .
ἐγὼ γὰρ ἡγοῦμαι καὶ τὴν πόλιν ἡμᾶς ἄμεινον οἰκήσειν καὶ βελτίους αὐτοὺς ἔσεσθαι καὶ πρὸς ἁπάσας τὰς πράξεις ἐπιδώσειν , ἢν παυσώμεθα τῆς ἀρχῆς τῆς κατὰ θάλατταν ἐπιθυμοῦντες .
αὕτη γάρ ἐστιν ἡ καὶ νῦν εἰς ταραχὴν ἡμᾶς καθιστᾶσα , καὶ τὴν δημοκρατίαν ἐκείνην καταλύσασα μεθ ἧς οἱ πρόγονοι ζῶντες εὐδαιμονέστατοι τῶν Ἑλλήνων ἦσαν , καὶ σχεδὸν ἁπάντων αἰτία τῶν κακῶν ὧν αὐτοί τ ἔχομεν καὶ τοῖς ἄλλοις παρέχομεν .
οἶδα μὲν οὖν ὅτι χαλεπόν ἐστι δυναστείας ὑπὸ πάντων ἐρωμένης καὶ περιμαχήτου γεγενημένης κατηγοροῦντα δοκεῖν ἀνεκτόν τι λέγειν ·
ὅμως δ ἐπειδή περ ὑπεμείνατε καὶ τοὺς ἄλλους λόγους , ἀληθεῖς μὲν ὄντας φιλαπεχθήμονας δέ , καὶ τοῦτον ὑμῶν ἀνασχέσθαι δέομαι , καὶ μὴ καταγνῶναί μου τοιαύτην μανίαν , ὡς ἄρ ἐγὼ προειλόμην ἂν διαλεχθῆναι πρὸς ὑμᾶς περὶ πραγμάτων οὕτω παραδόξων , εἰ μή τι λέγειν ἀληθὲς εἶχον περὶ αὐτῶν .
νῦν δ οἶμαι πᾶσι φανερὸν ποιήσειν ὡς οὔ τε δικαίας ἀρχῆς ἐπιθυμοῦμεν οὔ τε γενέσθαι δυνατῆς οὔ τε συμφερούσης ἡμῖν .
ὅτι μὲν οὖν οὐ δικαίας , παρ ὑμῶν μαθὼν ὑμᾶς ἔχω διδάσκειν 0 .
ὅτε γὰρ Λακεδαιμόνιοι ταύτην εἶχον τὴν δύναμιν , ποίους λόγους οὐκ ἀνηλώσαμεν κατηγοροῦντες μὲν τῆς ἐκείνων ἀρχῆς , διεξιόντες δ ὡς δίκαιόν ἐστιν αὐτονόμους εἶναι τοὺς Ἕλληνας ;
τίνας δὲ τῶν πόλεων τῶν ἐλλογίμων οὐ παρεκαλέσαμεν ἐπὶ τὴν συμμαχίαν τὴν ὑπὲρ τούτων συστᾶσαν ;
πόσας δὲ πρεσβείας ὡς βασιλέα τὸν μέγαν ἀπεστείλαμεν , διδαξούσας αὐτὸν ὡς οὔ τε δίκαιόν ἐστιν οὔ τε συμφέρον μίαν πόλιν κυρίαν εἶναι τῶν Ἑλλήνων ;
οὐ πρότερον δ ἐπαυσάμεθα πολεμοῦντες καὶ κινδυνεύοντες καὶ κατὰ γῆν καὶ κατὰ θάλατταν , πρὶν ἠθέλησαν Λακεδαιμόνιοι ποιήσασθαι τὰς συνθήκας τὰς περὶ τῆς αὐτονομίας .
ὅτι μὲν οὖν οὐ δίκαιόν ἐστι τοὺς κρείττους τῶν ἡττόνων ἄρχειν , ἐν ἐκείνοις τε τοῖς χρόνοις τυγχάνομεν ἐγνωκότες , καὶ νῦν ἐπὶ τῆς πολιτείας τῆς παρ ἡμῖν καθεστηκυίας 0 ·
ὡς δ οὐ δ ἂν δυνηθείημεν τὴν ἀρχὴν ταύτην καταστήσασθαι , ταχέως οἶμαι δηλώσειν .
ἣν γὰρ μετὰ μυρίων ταλάντων οὐχ οἷοί τ ἦμεν διαφυλάξαι , πῶς ἂν ταύτην ἐκ τῆς παρούσης ἀπορίας κτήσασθαι δυνηθεῖμεν , ἄλλως τε καὶ χρώμενοι τοῖς ἤθεσιν οὐχ οἷς ἐλάβομεν ἀλλ οἷς ἀπωλέσαμεν αὐτήν ;
ὡς τοίνυν οὐ δὲ δέξασθαι διδομένην τῇ πόλει συμφέρει , δοκεῖτέ μοι τάχιστ ἂν ἐκεῖθεν καταμαθεῖν .
μᾶλλον δὲ καὶ περὶ τούτων βούλομαι μικρὰ προειπεῖν ·
δέδοικα γὰρ μὴ διὰ τὸ πολλοῖς ἐπιτιμᾶν δόξω τισὶ προῃρῆσθαι τῆς πόλεως κατηγορεῖν .
ἐγὼ δ εἰ μὲν πρὸς ἄλλους τινὰς ἐπεχείρουν οὕτω διεξιέναι περὶ τῶν πραγμάτων , εἰκότως ἂν εἶχον τὴν αἰτίαν ταύτην ·
νῦν δὲ πρὸς ὑμᾶς ποιοῦμαι τοὺς λόγους , οὐ διαβάλλειν ἑτέροις ἐπιθυμῶν , ἀλλ αὐτοὺς βουλόμενος παῦσαι τῶν τοιούτων ἔργων , καὶ τὴν εἰρήνην , περὶ ἧς ἅπας ὁ λόγος ἐστί , βεβαίως καὶ τὴν πόλιν καὶ τοὺς ἄλλους Ἕλληνας ἀγαγεῖν .
ἀνάγκη δὲ τοὺς νουθετοῦντας καὶ τοὺς κατηγοροῦντας τοῖς μὲν λόγοις χρῆσθαι παραπλησίοις , τὰς δὲ διανοίας ἔχειν ἀλλήλοις ὡς οἷόν τ ἐναντιωτάτας 0 1 .
ὥστε περὶ τῶν τ αὐτὰ λεγόντων οὐκ ἀεὶ προσήκει τὴν αὐτὴν ὑμᾶς γνώμην ἔχειν , ἀλλὰ τοὺς μὲν ἐπὶ βλάβῃ λοιδοροῦντας μισεῖν ὡς κακόνους ὄντας τῇ πόλει , τοὺς δ ἐπ ὠφελία νουθετοῦντας ἐπαινεῖν καὶ βελτίστους τῶν πολιτῶν νομίζειν , καὶ τούτων αὐτῶν μάλιστα τὸν ἐναργέστατα δυνάμενον δηλῶσαι τὰς πονηρὰς τῶν πράξεων καὶ τὰς συμφορὰς τὰς ἀπ αὐτῶν γιγνομένας 0 ·
οὗτος γὰρ ἂν τάχιστα ποιήσειεν ὑμᾶς , μισήσαντας ἃ δεῖ , βελτιόνων ἐπιθυμῆσαι πραγμάτων .
ὑπὲρ μὲν οὖν τῆς τῶν λόγων τραχύτητος καὶ τῶν εἰρμένων καὶ τῶν ῥηθήσεσθαι μελλόντων ταῦτ ἔχω λέγειν πρὸς ὑμᾶς ·
ὅθεν δ ἀπέλιπον , πάλιν ποιήσομαι τὴν ἀρχήν .
ἔφασκον γὰρ ἐκεῖθεν κάλλιστ ἂν ὑμᾶς καταμαθεῖν ὡς οὐ συμφέρει λαβεῖν τὴν κατὰ θάλατταν ἀρχήν , εἰ σκέψαισθε τίνα τρόπον ἡ πόλις διέκειτο πρὶν τὴν δύναμιν ταύτην κτήσασθαι , καὶ πῶς ἐπειδὴ κατέσχεν αὐτήν ·
ἢν γὰρ ταῦτα παρ ἄλληλα τῇ διανοία θεωρήσητε , γνώσεσθ ὅσων κακῶν αἰτία τῇ πόλει γέγονεν .
ἡ μὲν τοίνυν πολιτεία τοσούτω βελτίων ἦν καὶ κρείττων ἡ τότε τῆς ὕστερον καταστάσης , ὅσῳ περ Ἀριστείδης καὶ Θεμιστοκλῆς καὶ Μιλτιάδης ἄνδρες ἀμείνους ἦσαν Ὑπερβόλου καὶ Κλεοφῶντος καὶ τῶν νῦν δημηγορούντων 0 ·
τὸν δὲ δῆμον εὑρήσετε τὸν τότε πολιτευόμενον οὐκ ἀργίας οὐ δ ἀπορίας οὐ δ ἐλπίδων κενῶν ὄντα μεστόν , ἀλλὰ νικᾶν μὲν δυνάμενον ἐν ταῖς μάχαις ἅπαντας τοὺς εἰς τὴν χώραν εἰσβάλλοντας , ἀριστείων δ ἀξιούμενον ἐν τοῖς ὑπὲρ τῆς Ἑλλάδος κινδύνοις , οὕτω δὲ πιστευόμενον ὥστε τὰς πλείστας αὐτῷ τῶν πόλεων ἑκούσας ἐγχειρίσαι σφᾶς αὐτάς .
τούτων δ ὑπαρχόντων , ἀντὶ μὲν τῆς πολιτείας τῆς παρὰ πᾶσιν εὐδοκιμούσης ἐπὶ τοιαύτην ἀκολασίαν ἡ δύναμις ἡμᾶς αὕτη προήγαγεν , ἣν οὐδεὶς ἂν ἀνθρώπων ἐπαινέσειεν ·
ἀντὶ δὲ τοῦ νικᾶν τοὺς ἐπιστρατεύοντας οὕτω τοὺς πολίτας ἐπαίδευσεν , ὥστε μη δὲ πρὸ τῶν τειχῶν τολμᾶν ἐπεξιέναι τοῖς πολεμίοις ·
ἀντὶ δὲ τῆς εὐνοίας τῆς παρὰ τῶν συμμάχων αὐτοῖς ὑπαρχούσης καὶ τῆς δόξης τῆς παρὰ τῶν ἄλλων Ἑλλήνων εἰς τοσοῦτον μῖσος κατέστησεν , ὥστε παρὰ μικρὸν ἐλθεῖν ἐξανδραποδισθῆναι τὴν πόλιν , εἰ μὴ Λακεδαιμονίων τῶν ἐξ ἀρχῆς πολεμούντων εὐνουστέρων ἐτύχομεν ἢ τῶν πρότερον ἡμῖν συμμάχων ὄντων .
οἷς οὐκ ἂν δικαίως ἐγκαλοῖμεν , ὅτι χαλεπῶς πρὸς ἡμᾶς διετέθησαν ·
οὐ γὰρ ὑπάρχοντες ἀλλ ἀμυνόμενοι καὶ πολλὰ καὶ δεινὰ παθόντες τοιαύτην γνώμην ἔσχον περὶ ἡμᾶς ·
τίς γὰρ ἂν ὑπέμεινε τὴν ἀσέλγειαν τῶν πατέρων τῶν ἡμετέρων , οἳ συναγαγόντες ἐξ ἁπάσης τῆς Ἑλλάδος τοὺς ἀργοτάτους καὶ τοὺς ἁπασῶν τῶν πονηριῶν μετέχοντας , πληροῦντες τούτων τὰς τριήρεις , ἀπηχθάνοντο τοῖς Ἕλλησι , καὶ τοὺς μὲν βελτίστους τῶν ἐν ταῖς ἄλλαις πόλεσιν ἐξέβαλλον , τοῖς δὲ πονηροτάτοις τῶν Ἑλλήνων τ ἀκείνων διένεμον ;
ἀλλὰ γὰρ εἰ τολμήσαιμι περὶ τῶν ἐν ἐκείνοις τοῖς χρόνοις γενομένων ἀκριβῶς διελθεῖν , ὑμᾶς μὲν ἴσως ἂν ποιήσαιμι βέλτιον βουλεύσασθαι περὶ τῶν παρόντων , αὐτὸς δ ἂν διαβληθείην ·
εἰώθατε γὰρ μισεῖν οὐχ οὕτω τοὺς αἰτίους τῶν ἁμαρτημάτων ὡς τοὺς κατηγοροῦντας αὐτῶν 0 .
τοιαύτην οὖν ὑμῶν γνώμην ἐχόντων , δέδοικα μὴ πειρώμενος ὑμᾶς εὐεργετεῖν αὐτὸς ἀπολαύσω τι φλαῦρον .
οὐ μὴν ἀποστήσομαι παντάπασιν ὧν διενοήθην , ἀλλὰ τὰ μὲν πικρότατα καὶ μάλιστ ἂν ὑμᾶς λυπήσοντα παραλείψω , μνησθήσομαι δὲ τούτων μόνον ἐξ ὧν γνώσεσθε τὴν ἄνοιαν τῶν τότε πολιτευομένων .
οὕτω γὰρ ἀκριβῶς εὕρισκον ἐξ ὧν ἄνθρωποι μάλιστ ἂν μισηθεῖεν , ὥστ ἐψηφίσαντο τὸ περιγιγνόμενον ἐκ τῶν φόρων ἀργύριον , διελόντες κατὰ τάλαντον , εἰς τὴν ὀρχήστραν τοῖς Διονυσίοις εἰσφέρειν ἐπειδὰν πλῆρες ᾖ τὸ θέατρον ·
καὶ τοῦτ ἐποίουν , καὶ παρεισῆγον τοὺς παῖδας τῶν ἐν τῷ πολέμῳ τετελευτηκότων , ἀμφοτέροις ἐπιδεικνύοντες τοῖς μὲν συμμάχοις τὰς τιμὰς τῆς οὐσίας αὐτῶν ὑπὸ μισθωτῶν εἰσφερομένης , τοῖς δ ἄλλοις Ἕλλησι τὸ πλῆθος τῶν ὀρφανῶν καὶ τὰς συμφορὰς τὰς διὰ τὴν πλεονεξίαν ταύτην γιγνομένας .
καὶ ταῦτα δρῶντες αὐτοί τε τὴν πόλιν εὐδαιμόνιζον , καὶ πολλοὶ τῶν νοῦν οὐκ ἐχόντων ἐμακάριζον αὐτήν , τῶν μὲν συμβήσεσθαι διὰ ταῦτα μελλόντων οὐδεμίαν ποιούμενοι πρόνοιαν , τὸν δὲ πλοῦτον θαυμάζοντες καὶ ζηλοῦντες , ὃς ἀδίκως εἰς τὴν πόλιν εἰσελθὼν καὶ τὸν δικαίως ὑπάρξαντα διὰ ταχέων ἤμελλε προσαπολεῖν .
εἰς τοῦτο γὰρ κατὲστησαν τῶν μὲν οἰκείων ἀμελείας τῶν δ ἀλλοτρίων ἐπιθυμίας , ὥστε Λακεδαιμονίων εἰσβεβληκότων εἰς τὴν χώραν καὶ τοῦ τείχους ἤδη τοῦ Δεκελειᾶσιν ἑστηκότος εἰς Σικελίαν τριήρεις ἐπλήρουν , καὶ οὐκ ᾐσχύνοντο τὴν μὲν πατρίδα τεμνομένην καὶ πορθουμένην περιορῶντες , ἐπὶ δὲ τοὺς οὐδὲν πώποτ εἰς ἡμᾶς ἐξαμαρτόντας στρατιὰν ἐκπέμποντες , ἀλλ εἰς τοῦτ ἀφροσύνης ἦλθον , ὥστε τῶν προαστείων τῶν οἰκείων οὐ κρατοῦντες Ἰταλίας καὶ Σικελίας καὶ Καρχηδόνος ἄρξειν προσεδόκησαν .
τοσοῦτον δὲ διήνεγκαν ἀνοίᾳ πάντων ἀνθρώπων , ὥστε τοὺς μὲν ἄλλους αἱ συμφοραὶ συστέλλουσι καὶ ποιοῦσιν ἐμφρονεστέρους , ἐκεῖνοι δ οὐ δ ὑπὸ τούτων ἐπαιδεύθησαν .
καίτοι πλείοσι καὶ μείζοσι περιέπεσον ἐπὶ τῆς ἀρχῆς ταύτης τῶν ἐν ἅπαντι τῷ χρόνῳ τῇ πόλει γεγενημένων .
εἰς Αἴγυπτον μέν γε διακόσιαι πλεύσασαι τριήρεις αὐτοῖς τοῖς πληρώμασι διεφθάρησαν , περὶ δὲ Κύπρον πεντήκοντα καὶ ἑκατόν 0 ·
ἐν δὲ τῷ Δεκελεικῷ πολέμῳ μυρίους ὁπλίτας αὑτῶν καὶ τῶν συμμάχων ἀπώλεσαν , ἐν Σικελίᾳ δὲ τέτταρας μυριάδας καὶ τριήρεις τετταράκοντα καὶ διακοσίας , τὸ δὲ τελευταῖον ἐν Ἑλλησπόντῳ διακοσίας 0 .
τὰς δὲ κατὰ δέκα καὶ κατὰ πέντε καὶ πλείους τούτων ἀπολλυμένας καὶ τοὺς κατὰ χιλίους καὶ δισχιλίους ἀποθνήσκοντας τίς ἄν ἐξαριθμήσειεν ;
πλήν ἓν ἦν τοῦτο τῶν ἐγκυκλίων , ταφὰς ποιεῖν καθ ἕκαστον τὸν ἐνιαυτόν , εἰς ἃς πολλοὶ καὶ τῶν ἀστυγειτόνων καὶ τῶν ἄλλων Ἑλλήνων ἐφοίτων , οὐ συμπενθήσοντες τοὺς τεθνεῶτας ἀλλὰ συνησθησόμενοι ταῖς ἡμετέραις συμφοραῖς .
τελευτῶντες δ ἔλαθον σφᾶς αὐτοὺς τοὺς μὲν τάφους τοὺς δημοσίους τῶν πολιτῶν ἐμπλήσαντες , τὰς δὲ φρατρίας καὶ τὰ γραμματεῖα τὰ ληξιαρχικὰ τῶν οὐδὲν τῇ πόλει προσηκόντων .
γνοίη δ ἄν τις ἐκεῖθεν μάλιστα τὸ πλῆθος τῶν ἀπολλυμένων ·
τὰ γὰρ γένη τῶν ἀνδρῶν τῶν ὀνομαστοτάτων καὶ τοὺς οἴκους τοὺς μεγίστους , οἳ καὶ τὰς τυραννικὰς στάσεις καὶ τὸν Περσικὸν πόλεμον διέφυγον , εὑρήσομεν ἐπὶ τῆς ἀρχῆς , ἧς ἐπιθυμοῦμεν , ἀναστάτους γεγενημένους .
ὥστ εἴ τις σκοπεῖσθαι βούλοιτο περὶ τῶν ἄλλων , ὥσπερ πρὸς δεῖγμα τοῦτ ἀναφέρων , φανεῖμεν ἂν μικροῦ δεῖν ἀντηλλαγμένοι .
καίτοι χρὴ πόλιν μὲν εὐδαιμονίζειν μὴ τὴν ἐξ ἁπάντων ἀνθρώπων εἰκῇ πολλοὺς πολίτας ἀθροίζουσαν , ἀλλὰ τὴν τὸ γένος τῶν ἐξ ἀρχῆς τὴν πόλιν οἰκισάντων μᾶλλον τῶν ἄλλων διασώζουσαν , ἄνδρας δὲ ζηλοῦν μὴ τοὺς τὰς τυραννίδας κατέχοντας μη δὲ τοὺς μείζω δυναστείαν τοῦ δικαίου κεκτημένους , ἀλλὰ τοὺς ἀξίους μὲν ὄντας τῆς μεγίστης τιμῆς , στέργοντας δ ἐπὶ ταῖς ὑπὸ τοῦ πλήθους διδομέναις 0 .
ταύτης γὰρ ἕξιν οὔ τ ἀνὴρ οὔ τε πόλις λαβεῖν ἂν δύναιτο σπουδαιοτέραν οὐ δ ἀσφαλεστέραν οὐ δὲ πλείονος ἀξίαν ·
ἥνπερ οἱ περὶ τὰ Περσικὰ γενόμενοι σχόντες οὐχ ὁμοίως τοῖς λῃσταῖς ἐβίωσαν , τοτὲ μὲν πλείω τῶν ἱκανῶν ἔχοντες , τοτὲ δ ἐν σιτοδείαις καὶ πολιορκίαις καὶ τοῖς μεγίστοις κακοῖς καθεστῶτες , ἀλλὰ περὶ μὲν τὴν τροφὴν τὴν καθ ἡμέραν οὔ τ ἐν ἐνδείαις οὔ τ ἐν ὑπερβολαῖς , ὄντες , ἐπὶ δὲ τῇ τῆς πολιτείας δικαιοσύνῃ καὶ ταῖς ἀρεταῖς ταῖς αὑτῶν φιλοτιμούμενοι καὶ τὸν βίον ἥδιον τῶν ἄλλων διάγοντες .
ὧν ἀμελήσαντες οἱ γενόμενοι μετ ἐκείνους οὐκ ἄρχειν ἀλλὰ τυραννεῖν ἐπεθύμησαν , ἃ δοκεῖ μὲν τὴν αὐτὴν ἔχειν δύναμιν , πλεῖστον δ ἀλλήλων κεχώρισται ·
τῶν μὲν γὰρ ἀρχόντων ἔργον ἐστὶ τοὺς ἀρχομένους ταῖς αὑτῶν ἐπιμελείαις ποιεῖν εὐδαιμονεστέρους , τοῖς δὲ τυράννοις ἔθος καθέστηκε τοῖς τῶν ἄλλων πόνοις καὶ κακοῖς αὑτοῖς ἡδονὰς παρασκευάζειν .
ἀνάγκη δὲ τοὺς τοιούτοις ἔργοις ἐπιχειροῦντας τυραννικαῖς καὶ ταῖς συμφοραῖς περιπίπτειν , καὶ τοιαῦτα πάσχειν οἷά περ ἂν καὶ τοὺς ἄλλους δράσωσιν 0 .
ἃ καὶ τῇ πόλει συνέπεσεν ·
ἀντὶ μὲν γὰρ τοῦ φρουρεῖν τὰς τῶν ἄλλων ἀκροπόλεις τῆς αὑτῶν ἐπεῖδον τοὺς πολεμίους κυρίους γενομένους ·
ἀντὶ δὲ τοῦ παῖδας ὁμήρους λαμβάνειν , ἀποσπῶντες ἀπὸ πατέρων καὶ μητέρων , πολλοὶ τῶν πολιτῶν ἠναγκάσθησαν τοὺς αὑτῶν ἐν τῇ πολιορκίᾳ χεῖρον παιδεύειν καὶ τρέφειν ἢ προσῆκεν αὐτοῖς ·
ἀντὶ δὲ τοῦ γεωργεῖν τὰς χώρας τὰς ἀλλοτρίας πολλῶν ἐτῶν οὐ δ ἰδεῖν αὐτοῖς ἐξεγένετο τὴν αὑτῶν .